BBC Hausa - Wasanni - Mai tsaron gidan Arsenal ba zai yi wasan farko ba
Mai tsaron gidan Arsenal ba zai yi wasan farko ba
An sabunta: 17 ga Satumba, 2012 - An wallafa a 17:10 GMT
'Yan wasan Arsenal
Kungiyar kwallon kafa ta Arsenal zata rasa amfani da mai tsaron gidan ta Wojciech Szczesny a wasan fara gasar cin kofin Champions League da za su kara da Kulab din Fransa Montpellier.
Dan wasan nan dan kasar Rasha, Andrey Arshavin ba a zabe shi ba zuwa tafiyar gasar.
Kochiyan kulab din Arsene Wenger zai kalli wasan ne a wajan 'yan kallo inda yake fuskantar hukuncin hana shi jagorancin wasanni uku bayan da ya tunkari Alkalin wasa a wasan su da AC Milan wanda aka yi nasara a kan su a watan Maris.
Dan gaban nan Olivier Giroud wanda ya koma Arsenal din wannan kakar wasannin yana daga cikin wadanda zasu buga wasan da tsohon kulab din sa.
An kama dan wasan Arsenal bisa tukin ganganci